אאוסטאטיה דביז'ה

אאוסטאטיה דׇבּיזָ'ה ( או אוסטרטיה או איסטראטה דביז'ה) הידוע כ"דביז'ה וודה"  (ברומנית: Eustatie Dabija  או Eustratie Dabija  או Istrati Dabija או Dabija Vodă (? - 11 בספטמבר 1665) היה בויאר רומני ממולדובה, שליט מולדובה בין 29/19 בספטמבר 1661 - 21/11 בספטמבר 1665. עלה לשלטון באישור השער העליון אחרי מותו של השליט שטפניצה לופו.

קורות חייו
לא ידועים פרטים על מקום ושנת הולדתו.  הוא היה בויאר מחבל פוטנה במולדובה, שבו החזיקה משפחתו אחוזה ביישוב סובז'ה . הור כיהן בתפקידים (דרגטוריה) של פהרניק ובאן. ב-1657 עלה למעמד של וורניק גדול של "הארץ העילית" (Țara de Sus).
שלטונו
אחרי מות השליט שטפניצה לופו, אחרי השתדלותו של הנציג המולדבי בקושטא, קונסטנטין רוסֶט קופארול  ולפי מקורות אחדים - תשלומים של כמאתיים אלף זהובים וכן 12 חביות יין מקוטנאר

מתוך רצון להסיג מקורות הכנסה חדשים הנהיג דביז'ה מס על הגפן (מס ה"פוגונריט" pogonărit על כל "פוגון"  של גפן . היה נהוג גם מס על היין שנודע כ"ודרריט" vădrărit על כל "ואדרה" vadra (10 ליטר) של יין.

במחצית המאה הראשונה של המאה ה -17 המצב הפניננסי במולדובה היה קשה בגלל אינפלציה דוהרת הפחתת ערך הכסף ולכן למשך ששים שונה הופסקה הנפקת מטבעות מקומיים.  
דביז'ה וודה הקים מחדש בסוצ'אבה  מטבעה והוא היה השליט המולדבי האחרון שהנפיק מטבעות של מולדובה  - מטבעות קנטים מנחושת שכונו  "שאלאו" בריבוי "שלאי" (șalăi ) , בלטינית solidi עם סמלי שלטון. בסיוע של אומן המטבעות האיטלקי-פולני טיטוס ליביוש בוראטיני הונפקו בימי שלטונו גם חיקויים של מטבעות מפולין (למשל מאלבלונג) שילינגים מליבוניה (למשל מריגה) ושילינגים וריקסדאלרים משוודיה,  אולם היו באיכות גרועה. 
דביז'ה השלים את בניית המנזר ברנובה שניזומה על ידי השליט מירון ברנובסקי-מובילה (1626-1629, 1633). 

ב-1662 כדי להוכיח נאמנות לאימפריה העות'מאנית, החל דביז'ה הכנות לקראת מלחמה. ב-1663 השתתף לצדם של סרסקר עות'מאני ושל שליט ולאכיה גריגורה הראשון גיקה במסע צבאי בטרנסדנוביה  שמטרתו הייתה לסייע לשליט טרנסילבניה מיהאי אפאפי ,בעל בריתם של העות'מאנים נגד יריבו יאנוש קמני שנתמך על ידי האימפריה ההבסבורגית.    
אחרי מצור בן 43 יום, ב-24 בספטמבר 1663 הכוחות המשלובים עות'מאנים - טרנסילבנים ורומנים כבשו את המבצר ארשקויוואר (נויהויזל), כיום נובה זמקי בשטח סלובקיה.
הלוחמים הרומנים חזרו לארצותיהם בדצמבר 1663 עם שלל רב - עגלות עם דברי הלבשה , ברזל וחפצים אחרים.

ב-1664 נדרשו שני השליטים הרומנים לצאת שוב למלחמה יחד עם סארי חוסיין פאשה כדי להטיל מצור על טירת לווה או לוונץ (כיום לוויצה בסלובקיה). על אף מספרם העודף, הובסו הכוחות הטורקיים-רומנים בקרב גאראם סנט בנדק  ב19/9 ביולי 1664.  

דביז'ה היה ידוע כשתיין,במיוחד של יין   והיה ידוע גם כאדם טוב לב ובעל שכל ישר ולכן התחבב על העם.  דאג לפעילות שוטפת של בתי הדין  וכינס דיוואן לענייני דין פעמיים ביום.

המשפחה
אאוסטאטיה דביז'ה היה נשוי לדפינה-אקתרינה בתו של הבויאר יונאשקו-ז'ורה והיא הייתה נשואה קודם לכן לויסטיירניק דומיטרו בוהוש. 
בתו החורגת (מנישואיה הראשונים של אשתו) הייתה הנסיכה אנסטסיה דביז'ה  
לפי מקורות אחדים הייתה לו בת נוספת, מריה, שנישאה ב-1675 ליורדאקה רוסטי (רוסט) רוזנובן. היא נפטרה בגיל 15 כשנתיים אחרי חתונתה. 

דביז'ה וודה מת בספטמבר 1665 ונקבר במנזר ברנובה.

דביז'ה וודה במדיה האומנותית

250px|ממוזער|שמאל|מצבת קברו של אאוסטאטיה דביז'ה וודה במנזר ברנובה
ספרות

ברומנית: שירו של מיכאי אמינסקו "Umbra lui Istrate Dabija - Voievod" ("צלו של  איסטראטה דביז'ה ווייבוד"), מציג את דמותו כשליט שיכור ועליז טוב לב ושוחר שלום.
ברוסית: לפי  א. פ. ליפרנדי ידוע שבתקופת הגלות בדרום כתב אלכסנדר פושקין את הסיפור "דפנה ודוביז'ה, אגדות מולדביות משנת 1663" (יחד עם סיפור נוסף "דוקה") המבוסס על חומרים מאגדות מולדביות. לדברי ליפרנדי, היו ברשותו עותקים של רשימותיו של פושקין, דבר שאושר על ידי גילוי תיאור של ספרייתו של ליפרנדי בשנת 1961. עלילות האגדות הללו הודפסו בשנים 1830 ו-1838 על ידי בולסלב ואלכסנדר חז'דאו. 

לקריאה נוספת
Elena Gabriela Maximciuc - în Vasile Mărculeț (coord) -   Dicționarul domnilor Țării Românești și ai Moldovei, Meronia, București 2009 (לקסיקון שליטי ולאכיה ומולדובה) עמ' 59
Ion Neculce Letopisețul Țării Moldovei de la Dabija Vodă până la a doua domnie a lui Constantin Mavrocordat
יון נקולצ'ה- כרוניקת ארץ מולדובה מדביז'ה וודה עד לשלטון השני של קונסטנטין מברוקורדט
Ion Neculce Letopisețul Moldovei precedat de O samă de cuvinte, Texte stabilite, introducere, note și glosar de Iorgu Iordan
(עריכה, הערות ומילון מאת יורגו יורדאן) 1968 Editura Științifică, București

קישורים חיצוניים
מטבעות מולדביים - "שאליי" מימי דביז'ה  וודה
חיקויי מטבעות זרים שהונפקו במחצית השנייה של המאה ה-17 בימי שליטי מולדובה אאוסטאטיה דביז'ה, גאורגה דוקה ואיליאש אלכסנדרו
Dan Mlădinoiu Eustratie cel bețiv al Moldovei pe situl Impact 29 august 2022
Horia Dumitrescu Eustatie Dabija Cronica Vrancei biblioteca digitală 2011

הערות שוליים

קטגוריה:שליטי נסיכות מולדובה
קטגוריה:אישים שחיו במאה ה-17
קטגוריה:נפטרים ב-1665